(vovworld) – ແຕ່ວັນທີ 04 – 12/05, ທ່ານຮອງລັດຖະມົນຕີການຕ່າງປະເທດຫວຽດນາມ ຮ່າກິມຫງອກ ໄດ້ໄປຢ້ຽມຢາມ ສ.ເວເນຊູເອລາ, ສ.ໂກລົມໂບ ແລະ ສ.ໂດມີກາ ເພື່ອແນໃສ່ປັບປຸງການພົວພັນມິດຕະພາບ ແລະ ເພີ່ມທະວີການພົວພັນດ້ານເສດຖະກິດ, ການຄ້າ ແລະ ການລົງທຶນກັບ 3 ປະເທດອາເມລິກາລາຕີນ ແລະ ກາຣີເບ. ທີ່ສ.ເວເນຊູເອລາ, ດ້ວຍຖານະເປັນທູດພິເສດຂອງນາຍົກລັດຖະມົນຕີ, ທ່ານຮອງລັດຖະມົນຕີການຕ່າງປະເທດ ຮ່າກິມຫງອກ ໄດ້ມີການພົບປະເຈລະຈາກັບທ່ານຮອງປະທານສະພາລັດຖະມົນຕີ ທັງເປັນລັດຖະມົນຕີກະຊວງນ້ຳມັນ ແລະ ບໍ່ແຮ່ Rafael Ramirez ແລະ ທ່ານຮອງປະທານສະພາລັດຖະມົນຕີ, ທັງເປັນລັດຖະມົນຕີການຕ່າງປະເທດ Elias Jaua. ທີ່ການພົບປະ, ການນຳຂັ້ນສູງ ເວເນຊູເອລາ ຢືນຢັນວ່າ ລັດຖະບານເວເນຊູເອລາ ຖືການພົວພັນຄູ່ຮ່ວມມືຮອບດ້ານກັບຫວຽດນາມ ເປັນສຳຄັນ, ສືບຕໍ່ຊຸກຍູ້ ແລະ ສ້າງເງື່ອນໄຂໃຫ້ບັນດາໂຄງການຮ່ວມມືລະຫວ່າງ 2 ຝ່າຍ. ທີ່ໂກລົມໂບ ແລະ ສ.ໂດມີກາ, ທ່ານຮອງລັດຖະມົນຕີການຕ່າງປະເທດ ຮ່າກິມຫງອກ ໄດ້ມີການພົບປະເຈລະຈາກັບເລຂາທິການໃຫຍ່ພັກຂະບວນການຝ່າຍຊ້າຍເອກະພາບ (MIU), ລັດຖະມົນຕີນະໂຍບາຍເຊື່ອມໂຍງພາກພື້ນສ.ໂດມີກາ Miguel Mejia; ດຳເນີນບັນດາວາລະປຶກສາຫລືດ້ານການເມືອງກັບບັນດາກະຊວງການຕ່າງປະເທດ ແລະ ພົບປະກັບການນຳບັນດາກະຊວງ, ຂະແໜງການຮັບຜິດຊອບຂົງເຂດເສດຖະກິດ, ການຄ້າ, ກະສິກຳ… ຂອງ 2 ປະເທດ. ພົບປະກັບການນຳພັກ MIU, ພັກກອມມູນິດ ແລະ ພັກແຮງງານໂດມີກາ… ທີ່ການພົບປະ, 2 ຝ່າຍໄດ້ເນັ້ນໜັກວ່າ ຄວນເພີ່ມທະວີບັນດາໂຄງການຈຸດສຸມໃຫ້ເໝາະສົມກັບຄວາມຕ້ອງການ ແລະ ຄວາມສະມາດບົ່ມຊ້ອນລະຫວ່າງ 2 ປະເທດ.
ກ່ຽວຂ້ອງເຖິງບັນດາການຜັນແປຫວ່າງມໍ່ໆມານີ້ຢູ່ທະເລຕາເວັນອອກ, ການນຳ ແລະ ບັນດາອົງການມີສ່ວນກ່ຽວຂ້ອງຂອງ 3 ປະເທດ ລ້ວຍແຕ່ສະແດງຄວາມວິຕົກກັ່ງວົນອັນເລິກເຊິ່ງຕໍ່ການກະທຳກໍ່ຄວາມເຄັ່ງຕຶງບົນທະເລຕາເວັນອອກ, ເນັ້ນໜັກຄວາມຈຳເປັນຕ້ອງແກ້ໄຂບັນດາການຂັດແຍ້ງສາກົນຜ່ານການເຈລະຈາໂດຍສັນຕິວິທີ, ບໍ່ໃຊ້ຄວາມຮຸນແຮງ ຫຼືນາບຂູ່ນຳໃຊ້ອາວຸດ, ບົນພື້ນຖານເຄົາລົບກົດໝາຍສາກົນ ໃນນັ້ນມີສົນທິສັນຍາກົດໝາຍທະເລປີ 1982.